Հավելված

ՀՀ ներքին գործերի նախարարի

2023 թվականի դեկտեմբերի 21-ի N1940-Ա հրամանի

**ԾՐԱԳԻՐ**

**ՀՀ ներքին գործերի նախարարության ֆինանսաբյուջետային վարչության** **փորձագետների կողմից իրականացվող աշխատանքների**

**1․ Ներգրավման դեպքը և հիմնավորումները**

Հայաստանի Հանրապետության ներքին գործերի նախարարությանֆինանսաբյուջետային վարչության աշխատանքների ծավալների ավելացմամբ պայմանավորված, նպատակահարմար է ներգրավել պայմանագրային հիմունքներով համապատասխան փորձագետներ (թվով 16):

**2․ Փորձագետներին ներկայացվող պահանջները**

* + 1. բարձրագույն կրթություն.
    2. հայերենի իմացություն․
    3. համապատասխան ոլորտի առնվազն երեք տարվա աշխատանքային փորձ․
    4. համակարգչով և ժամանակակից այլ տեխնիկական միջոցներով աշխատելու ունակություն:

**3․ Աշխատանքների իրականացման ժամանակահատվածը**

փորձագետները ներգրավվում են մինչև մեկ տարի ժամկետով։

**4․ Աշխատանքների ակնկալվող արդյունքը**

1. իրականացնում է հաշվարկների անալիտիկ հաշվառումը, այդ հաշվարկների շարժի և մնացորդների ամփոփման և մեմորյալ օրդերների կազմումը․
2. հաշվարկել Նախարարության և նրան ենթակա պետական մարմինների սոցփաթեթի շահառուների սոցփաթեթի ամենամսյա գումարները․
3. իրականացնում է Նախարարության և նրան ենթակա պետական մարմինների աշխատողների աշխատավարձի անհատական քարտերի թղթային և/կամ էլեկտրոնային եղանակով հաշվապահական հաշվառման աշխատանքները.
4. իրականացնում է Նախարարության և նրան ենթակա պետական մարմինների աշխատողներին աշխատավարձի չափի վերաբերյալ տեղեկանքների կազմում․
5. իրականացնում է եկամտային հարկի և սոցիալական վճարի ամսական ամփոփ հաշվետվության ներկայացումը հարկային մարմին։

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. փորձագետների կողմից կատարված աշխատանքների վերաբերյալ հաշվետվությունները ներկայացվում են եռամսյակային կտրվածքով՝ մինչև եռամսյակին հաջորդող ամսվա 5-ը։
2. Կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքների գնահատման չափանիշները**

1. հաշվարկների անալիտիկ հաշվառում, այդ հաշվարկների շարժի և մնացորդների ամփոփում և մեմորյալ օրդերների կազմում․
2. սոցփաթեթի շահառուների սոցփաթեթի ամենամսյա գումարների հաշվարկում ․
3. աշխատողների աշխատավարձի անհատական քարտերի թղթային և/կամ էլեկտրոնային եղանակով հաշվապահական հաշվառում․
4. աշխատողներին աշխատավարձի չափի վերաբերյալ տեղեկանքների կազմում․
5. եկամտային հարկի և սոցիալական վճարի ամսական ամփոփ հաշվետվության ներկայացում։